Държавен вестник, бр. 97, 2012 г., стр. 37

БРОЙ  97	
Д Ъ Р Ж А В Е Н  В Е С Т Н И К 	
СТР.  37  
числеността на експертния състав в териториалните 
структури (РЛ) с оглед пълноценно осъществяване 
на дейностите, вменени с нормативната уредба. 
· Сериозен проблем при набирането на 
кадри е ниското ниво на възнагражденията. 
Неконкурентното заплащане е основната причина 
за напускане на експертния състав и сравнително 
високия процент на текучество в системата на 
Агенцията. Ниското ниво на възнагражденията 
(вкл. в сравнение с други структури в държавната 
администрация) налага търсенето на допълнителни 
форми за материално стимулиране на служителите, 
както и разработването на адекватни механизми 
за привличане и задържане на млади и перспек­
тивни специалисти.
· Идентифицират се потребности, свързани 
основно с намирането на кадри със специалност 
биология, хидробиология, химия, инженерна хи­
мия. Сериозен е недостигът на квалифицирани 
специалисти в областта на биологичния мони­
торинг, хроматографските анализи, анализа на 
тежки метали. 
· В качествено отношение ИАОС разполага с 
висококвалифициран персонал, при добро съотно­
шение между ръководни и изпълнителски кадри, 
между обща и специализирана администрация. 
Възрастовата структура е задоволителна и сочи за 
наличието на потенциал за развитие на кадрите. 
Образователната и квалификационната структу­
ра на персонала е адекватна от гледна точка на 
краткосрочната перспектива. В средносрочен план 
обаче, ниското заплащане, в съчетание с дефицита 
на пазара на труда по отношение предлагането 
на специалисти с необходимия професионален 
профил, ще се окаже сериозно предизвикателство 
пред кадровото осигуряване на ИАОС. 
· Съществуващата система за обучение и 
повишаване на квалификацията на служителите 
задоволява отчасти потребностите на ИАОС. Като 
основен проблем се очертава недостигът на специ­
ализирано обучение и отсъствието на системност 
в обученията, организирани от координиращия 
орган. Липсата на бюджетни средства възпрепят­
ства участието в платени курсове и обучителни 
програми. Решение на проблемите следва да се 
търси основно в усъвършенстване на системата 
за обучение и повишаване на квалификацията на 
ниво координиращ орган. 
Вътрешна организация на работа и материално-
техническа осигуреност
· Към настоящия момент вътрешната орга­
низация на работата може да се определи като 
адекватна на отговорностите и задълженията на 
ИАОС. 
· Материално-техническото и информационно­
то осигуряване на ИАОС е на задоволително ниво. 
За някои регионални лаборатории има нужда от 
доставяне на специализирано оборудване за дей­
ността – напр. апаратура за директно определяне 
на живак в ниски концентрации (поне в 2 регио­
нални лаборатории), както и апаратура за анализ 
на специфични органични замърсители и приори­
тетни вещества във води в ниски концентрации 
(течен хроматограф с два масселективни детектора 
за една от лабораториите). В количествен аспект 
Агенцията разполага с необходимите компютри 
и друга офис техника, но част от тях имат нужда 
от модернизиране и надграждане. Като проблем 
се идентифицира недостигът на специализиран 
софтуер по отделни дейности във връзка с из­
пълнението на националното и международното 
законодателство (задължения по докладване).
Взаимодействие с други институции
· Взаимодействието между ИАОС и останалите 
структури от системата на МОСВ, другите държав­
ни институции, ведомства и техните регионални 
структури, местните органи на държавната власт и 
другите организации е на добро ниво. Има нужда 
от по-добра синхронизация със структурите на МЗ 
по програмите за мониторинг на повърхностните 
води за питейно-битово водоснабдяване (Наредба 
№ 12) и на водите за питейно-битови цели (Наредба 
№ 9). Може да се търсят компромисни решения 
за намаляване броя на пунктовете и анализите. 
· Усъвършенстване на сътрудничеството и 
координацията между институциите, изпълнява­
щи функции по опазване на околната среда и 
в частност на водите, може да се постигне чрез 
въвеждане на стандартизирани процедури за обмен 
на информация и данни, както и ясно нормативно 
регламентиране на отговорностите и задължени­
ята на всяка институция, с оглед елиминиране 
дублиране на функции и ефективно използване на 
наличните материални и човешки ресурси. 
Обобщение: Институционалният капацитет на 
ИАОС е на сравнително добро равнище, което є 
позволява да изпълнява възложените є функции 
и задачи, свързани с управлението на водния 
сектор. Силните страни на този капацитет са 
най-вече висококвалифицираният персонал на 
агенцията, задоволителната материално-техническа 
осигуреност, добрата вътрешна организация на 
работата и доброто взаимодействие с партнира­
щите институции. Слабите страни и проблемите, 
които ограничават капацитета на институцията, са 
свързани преди всичко със: ниското заплащане; 
високото текучество; количествения недостиг на 
експерти (особено в регионалните лаборатории); 
отворената необходимост от експерти по опреде­
лени специалности, от специализирано оборудване 
и софтуер, както и от системност в повишаването 
на квалификацията.
6.2.3. Басейнови дирекции
Функции
Управлението на водите в Република България 
се осъществява на национално и басейново ниво. 
Принципът на басейново управление е въведен със 
Закона за водите (обн., ДВ, бр. 67 от 27.07.1999 г., 
в сила от 28.01.2000 г., последно изм. и доп., ДВ, 
бр. 61 от 6.08.2010 г.) на основата на естественото 
разположение на вододелите между водосборните 
области на една или няколко основни реки на те­
риторията на Р България. Съгласно чл. 152, ал. 1 
от Закона за водите и в съответствие с Рамковата 
директива за водите 2000/60/ЕС територията на 
България е разделена на четири района за басей­
ново управление на водите: 
1. Дунавски район с център Плевен – обхващащ 
водосборните области на реките Искър, Ерма,